als_Latn dik_Latn sag_Latn
Greqi, pezullohen procedurat për marrjen e shtetësisë (Burimi: Balkanweb, www.balkanweb.com)
Me një vendim-bombë zv.ministri i brendshëm grek, Haralambos Athanasiu ka pezulluar çdo procedurë për marrjen e shtetësisë greke.
Ky është një hap që ndërmerret pas vendimit të Këshillit të Lartë të Shtetit, i cili shpalli “antikushtetuese” dispozita të caktuara të ligjit të miratuar nga qeveria PASOK, i njohur si ligji “Ragousi”, për dhënien e nënshtetësisë.
Kryeministri Antonis Samaras i kërkoi lidershipit politik të Ministrisë së Punëve të Brendshme, që “brenda një jave” pas vendimit të Këshillit të Shtetit, të promovonte legjislacionin e ri mbi shtetësinë, gjë që shkaktoi reagime të forta midis partnerëve qeveritarë, të cilët vlerësuan se shpallja “antikushtetuese” e ligjit “Ragousi”, është një hap regresiv.
Zv.ministri i Punëve të Brendshme, z Athanasiu fton autoritetet kompetente, që të mos pranojnë kërkesa të reja për nënshtetësi dhe të mos shqyrtojnë asnjë dosje të dorëzuar, nga ata që kanë kërkuar tashmë të marrin nënshtetësinë greke.
Me këtë vendim hidhen poshtë qindra kërkesa që janë depozituar për marrjen e shtetësisë, të cilat janë shoqëruar me shpenzime dhe burokraci të mëdha për nxjerrjen e dokumenteve të duhura.
Ligji i ri që pritet të miratojë parlamenti grek, ashpërson kriteret për dhënien e shtetësisë shtetasve të huaj, që jetojnë në Greqi.
Çfarë parashikon pr.ligji i ri për të huajt
Për emigrantët që jetojnë e punojnë në Greqi, ligji i ri shton vitet e banimit të ligjshëm në vend. Pra që një emigrant të ketë të drejtë të aplikojë për nënshtetësinë greke, duhet të ketë 10 vjet banim të ligjshëm në Greqi, nga 7 vjet që parashikonte ligji “Ragousi”.
Fëmijët e emigrantëve që lindin në Greqi, e merrnin nënshtetësinë, nëse prindërit e tyre kishin 5 vjet që jetonin në mënyrë të ligjshme në Greqi. Qeveria “Samaras” do ta ndryshojë këtë pikë. Do të kërkohet që prindërit e fëmijës emigrant, të kenë jetuar të paktën 8-10 vjet të ligjshëm, deri në ditën kur ka lindur fëmija.
Fëmija e emigrantit mund ta marrë nënshtetësinë vetëm kur të mbushë moshën 18 vjeç. Ai do të vendosë vetë nëse ka dëshirë të marrë nënshtetësinë greke, me kusht që të mos mbajë dy nënshtetësi, por nëse zgjedh atë greke, të lerë nënshtetësinë e vendit të origjinës.
Fëmijët që kanë mbaruar gjimnazin në Greqi dhe që japin provim për në universitetin grek, do të kenë të drejtë të marrin automatikisht nënshtetësinë greke, pasi njohuritë e tyre vërtetojnë se janë integruar plotësisht në Greqi.
Sipas ministrisë së Brendshme, nga viti 2000 deri në vitin 2011 është dhënë nënshtetësia greke për 54 968 të huaj, nga të cilët, 43 060 janë minoritarë që jetojnë në Shqipëri, ndërsa 11 821 të huaj nga vende të ndryshme. Numri i përgjithshëm i shtetasve nga Shqipëria që kërkojnë të natyralizohen në grekë, në vitin 2011 shënonte 15 710 persona, ndërsa deri në prill 2012 u rrit me 9 878.
01.12.2012
Burimi: Balkanweb
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn